Πίτερ Κενιλορέα

Ο Σερ Πίτερ Κενιλορέα (Sir Peter Kenilorea, 23 Μαΐου 1943 - 24 Φεβρουαρίου 2016) ήταν πολιτικός από τα νησιά Σολομώντα. Υπήρξε ο πρώτος αρχηγός κυβέρνησης των νησιών και επίσης ο πρώτος Πρωθυπουργός της ανεξαρτησίας.

 Βιογραφικά στοιχεία 
Γεννήθηκε στο χωριό Τακατάκα, στις 23 Μαΐου του 1943 στο νησί Μαλάιτα, και προέρχεται από την εθνοτική ομάδα 'Are'are. Έκανε παιδαγωγικές σπουδές σε Ευαγγελική Εκκλησία και επίσης δίδαξε. Συνδημιούργησε τη Χριστιανική Οργάνωση των Νήσων Σολομώντα. Είναι παντρεμένος με 8 παιδιά. Νεαρός ακόμα συνετέλεσε στην ίδρυση του Ενωμένου Κόμματος των Νήσων Σολομώντα.

 Πολιτική ανέλιξη 
Το 1976 έγινε ανώτερος υπουργός και οδήγησε τη χώρα του στην ανεξαρτησία από το Ηνωμένο Βασίλειο, το 1978. Έπειτα έγινε Πρωθυπουργός ως το 1981 και ξανά από το 1984 ως το 1986. Εξάλλου, υπηρέτησε ως Υπουργός Εξωτερικών από το 1988 ως το 1989 και από το 1990 ως το 1993. Παραμένει ενεργός στην πολιτική ζωή του τόπου, πρόσφατα ως πρόεδρος του Κοινοβουλίου ABC και επικεφαλής επιτροπής για την επιτήρηση της ειρήνης στο νησί Μαλάιτα (έπειτα από τις ταραχές που έγιναν εκεί το 2000).

Το 2004 απέτυχε να εκλεγεί Γενικός Κυβερνήτης , καθώς στη σχετική ψηφοφορία στο Κοινοβούλιο έλαβε μόλις 8 επί συνόλου 41 ψήφων. Το 2009 , ενώ ήταν πρόεδρος της βουλής , ήταν ξανά υποψήφιος για το αξίωμα του Γενικού Κυβερνήτη. Στην σχετική ψηφοφορία, τον Ιούνιο, ηττήθηκε και νέος Γενικός Κυβερνήτης έγινε ο Φρανκ Καμπούι.
Τον Αύγουστο του 2012 διεκδίκησε την βουλευτική έδρα στο Ανατολικό Αρεάρε (East 'Are'are), όμως απέτυχε να εκλεγεί βουλευτής."Governor General Congratulates New Parlimentarians", Solomon Times, 7-8- 2012 

Πέθανε τον Φεβρουάριο του 2016.Solomons first PM Sir Peter Kenilorea dies, Radio New Zealand, 26-2-2016.

 Παραπομπές 

 Εξωτερικοί σύνδεσμοι 
 Βιογραφία

Κατηγορία:Πρωθυπουργοί των Νήσων Σολομώντα